Als erschter isch de Frank Dietsche uf d Bihni gange. Mer het gli gmerkt, dass er si "Fanblock" im Publikum gha het, denn in einem Ecke vu de Halle hen sie bsunders textsicher mitgsunge, wu-n-er si Liäd vum "Wäldermaidli vu Vogelbach" agstimmt het. Un au sini andere Liäder sin eme große Teil vum Publikum nit unbekannt gsi. S isch gli e gueti Stimmung ufkumme, un de Martin Schley, wu deno kumme isch, het nit lang gfacklet un het si Teil dezue gää, dass es eso bliebe isch. Er isch von Rolle zue Rolle gschlupft, het erfrischend ironisch si Liäd vum Schwarzwälder, wu unter de Tanne sitzt un Speck schniidet, gsunge un het au als Südwestrundfunk-Funkhaus-Hausmeischter Hämmerle vum Alltag im Südweschtrundfunk vezellt. Aber au er het nach 20 Minüte miäße vu de Bihni un Platz mache fir d Goschehobel.